section_heading: Discipline
paragraph_text: Slalom je olimpijska disciplina kod koje natjecatelji prolaze zadanu stazu koja se sastoji od 18-25 vrata. Vrata se sastoje od dvije okomite pritke koje vise na žici rastegnutoj iznad staze. Vrata se moraju proći u zadanom redoslijedu, s tim da pojedina vrata valja proći nizvodno a druga uzvodno. Način na koji treba proći vrata označava boja vrata, koja je ili zeleno (prolazi nizvodno), ili crveno (prolaz uzvodno). Svaki pogrešni prolazak vrata ili dodir vrata se kažnjava dodavanjem vremenske kazne ukupnom vremenu. Voze se dvije vožnje, te se poredak računa prema boljem vremenu od te dvije vožnje.